ประกันภัยรื้อแผนลงทุนลดเสี่ยง
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
18 ส.ค. 2554

ยึดสภาพคล่องสูงรับเกณฑ์คปภ. หมดยุคหากำไรหุ้นแบบไร้สติ
โพสต์ทูเดย์ — ประกันภัยปรับนโยบายการลงทุนใหม่แบบ 360 องศา เน้นกระจายความเสี่ยงคู่กับระยะหนี้สิน 
นายจิรวุฒิ บุญศิริ กรรมการผู้จัดการ บริษัท ไทยพาณิชย์สามัคคีประกันภัย เปิดเผยว่า ปี 2553 บริษัทปรับนโยบายการลงทุนใหม่เป็นครั้งแรกเพื่อให้สอดคล้องกับเกณฑ์การดำรงเงินกองทุนตามประเภทความเสี่ยง (RBC) ของคณะกรรมการกำกับและส่งเสริมการประกอบธุรกิจประกันภัย (คปภ.) กำหนด โดยเน้นกระจายความเสี่ยงให้เหมาะสมระหว่างสินทรัพย์ที่มีอยู่กับหลักทรัพย์ที่ไปลงทุน
ทั้งนี้ เงินสำรองสินไหมทดแทนที่ยังไม่จ่ายออกไปจะนำไปลงทุนในระยะสั้นที่ไม่มีความเสี่ยงเลย และมีสภาพคล่องสูง เช่น เงินฝากธนาคาร พันธบัตรรัฐบาล เงินสำรองรายได้ล่วงหน้า จะนำไปลงทุนที่มีความเสี่ยงต่ำ ได้ผลตอบแทนสูง และความเสี่ยงสูงกว่าเงินก้อนแรก เช่น หุ้นกู้อายุ 3 ปี หรือพันธบัตรอายุไม่เกิน 5 ปี และที่เป็นส่วนของผู้ถือหุ้น จะนำไปลงทุนในสิ่งที่เสี่ยงเพิ่มขึ้น เช่น พันธบัตรระยะยาว 10 ปี หุ้นกู้อายุ 5 ปี และลงทุนในหุ้นซึ่งจะเน้นหุ้นในกลุ่มเซต 50 ซึ่งจะจัดสรรแล้วคาดว่าจะมีเงินลงทุนในกลุ่มนี้ประมาณ 25% หรือคิดเป็นเงิน 500600 ล้านบาทของเงินลงทุนทั้งหมด 3,000 ล้านบาท
นายจิรวุฒิ กล่าวว่า สิ่งที่บริษัทประกันภัยกลัวมากที่สุดคือ การบริหารจัดการความเสี่ยงของบริษัทประกันภัย (Enterprise Risk Management : ERM) ที่เกี่ยวโยงกับการดำเนินงานในทุกเรื่อง เช่น เรื่องการลงทุน ซึ่งในอดีตทุกบริษัทจะลงทุนในหุ้นถึง 50% เพื่อหวังกำไรสูงสุด และอีก 50% จึงลงทุนในหลักทรัพย์ที่ให้ผลตอบแทนคงที่ แต่หลังจากเกณฑ์การกำกับใหม่ออกมาจะต้องกระจายการลงทุนให้อายุระหว่างสินทรัพย์ที่มีกับหลักทรัพย์ที่ไปลงทุนสอดคล้องกันมากขึ้น ซึ่งจะทำให้โอกาสที่จะทำกำไรจากการลงทุนได้จำนวนมากเหมือนในอดีตลดลง 
นายชัย โสภณพนิช ประธานกรรมการ บริษัท กรุงเทพประกันภัย กล่าวว่า ผลการปรับเกณฑ์ตั้งสำรองความเสี่ยงจากการลงทุนในหุ้นลงเหลือ 16% จาก 24% ไม่ได้มีผลในการตัดสินใจให้บริษัทต้องลงทุนในหุ้นเพิ่มขึ้น เพราะบริษัทมีนโยบายการลงทุนในหุ้นไม่มากนัก และหุ้นที่ถืออยู่ส่วนใหญ่จะเป็นการลงทุนในหุ้นปันผลดีเป็นหลัก ประกอบกับการลงทุนในหุ้นจะมีการปรับเปลี่ยนตลอดเวลาเพื่อให้สอดคล้องกับสภาวะตลาดทุนในขณะนั้นๆ
สำหรับเดือน ม.ค. 2553 บริษัทมียอดขายเพิ่มขึ้น 30% เมื่อเทียบกับงวดเดียวกันของปีก่อนm